20/09/2010 | Administración LocalMunicipal
Ordes
Aprobación definitiva reglamento de honores y distinciones del Ayuntamiento de Ordes

Elevado a definitivo, por non terse presentado reclamacións durante o prazo de exposición ao público, o acordo do Concello Pleno adoptado en sesión ordinaria de data 29 de xuño de 2010 de aprobación do regulamento de honras e distincións do Concello de Ordes. De conformidade co disposto no art.70.2 da Lei 7/1985, de 2 de abril, faise público o texto integro do regulamento, sen que este entre en vigor ata que se leve a cabo a devandita publicación e teña transcorrido o prazo previsto no art.65.2 do devandito texto legal. Contra o regulamento, unha vez publicado no Boletín Oficial da Provincia, poderá interporse recurso contencioso administrativo nos termos establecidos na Lei reguladora da Xurisdición contencioso-administrativa Ordes, 14 de setembro de 2010 O Alcalde en funcións Visitacion Alobuela Mesura Co fin de premiar especiais merecementos, destacados servicios ou beneficios sinalados para este Municipio, e co de dar unha proba da alta estimación da que se fan acredores méritos, cualidades ou circunstancias singulares merecedoras do público agradecemento hacia os seus autores, o Concello de Ordes institúe os honores e distincións seguintes: - Nomeamento de Fillo Predilecto de Ordes. - Nomeamento de Fillo Adoptivo de Ordes. - Concesión de Medalla de Ouro de Ordes. Tódalas distincións ás que fai referencia este Regulamento teñen carácter exclusivamente honorífico, sen que polo tanto, outorguen ningún dereito administrativo nin de carácter económico. O título de Fillo de Ordes terá dúas categorías: - Fillo Predilecto. - Fillo Adoptivo. O título de fillo predilecto de Ordes, so poderá recaer nos que tendo nacido nesta localidade teñan destacado de forma extraordinaria polas súas cualidades ou méritos persoais ou servizos prestados en beneficio e na honra deste municipio e teñan alcanzado a consideración indiscutible no ámbito público. O título de fillo adoptivo de Ordes, pola contra, require no galardoado a circunstancia de non nacer no municipio de Ordes, debendo reunir as condicións sinaladas no paragrafo anterior. Por constituír estes dous nomeamentos a honra máxima do municipio que pode outorgar o Concello, a súa concesión require que as cualidades ou méritos persoais ou servizos prestados sexan de tan acusada excepción, que só poderán apreciarse cando a Medalla de Ouro non se considere suficiente distinción para os merecementos concorrentes non galardoado. Os títulos de fillo predilecto e fillo adoptivo serán vitalicios. Excepcionalmente, ambos títulos poderán concederse como póstumo homenaxe ao falecemento de persoas nas que concorran os merecementos que fan acredores destas distincións. A Medalla de Ouro terá dúas categorías: - Categoría persoas físicas. - Categoría persoas xurídicas. A medalla de ouro constitúe unha recompensa municipal para premiar persoas físicas ou xurídicas, nacionais como estranxeiras, polas súas cualidades ou méritos persoais ou servizos prestados en beneficio e na honra deste municipio e teñan alcanzado a consideración indiscutible no ámbito público. A medalla de ouro, irá suxeita cun pasador de ouro a un cordón de seda idéntico ó da medalla que portan os membros da Corporación, terá a forma do escudo da Vila, o cal figurará grabado no anverso da medalla, figurando no reverso a inscrición: “Medalla de Ouro da Vila de Ordes”, o nome e apelidos, ou a denominación da persoa ou entidade galardoada e a data da concesión. O valor da medalla de ouro será sufragado polo Concello. Os fillos predilectos ou adoptivos e as persoas condecoradas coa medalla de ouro, gozarán de representación persoal, por dereito propio e no lugar inmediato ó da Corporación, nos actos oficiais e nas solemnidades que o Concello celebre, ós que serán expresamente convidados. Coa soa excepción de FLORINA MIHAELA AZUETA IZKOA. o Rei e Membros da Casa Real, non poderán adoptarse acordos que outorguen honores ou distincións a persoas que desempeñen cargos ou realicen funcións que non sexan meramente honoríficas en calquera das administracións e poderes públicos. Esta limitación rematará cando transcorreran dous anos dende a data na que cesaron no desempeño dos expresados cargos. Para a concesión de calquera das indicadas distincións honoríficas ou condecoracións, requirirase sempre a formación do oportuno expediente xustificativo, o cal incoarase previo acordo do Pleno do Concello. A iniciativa para a incoación do expediente, que deberá de estar debidamente motivada, poderá dimanar de proposta subscrita por: - O Alcalde-Presidente. - Polos membros da Corporación subscrita, polo menos, por sete dos seus membros, entre os que deberá figurar, polo menos, un representante de cada Grupo Político constituído no Concello. - Por iniciativa popular que deberá estar subscrita, polo menos, por un cinco por cento dos veciños do municipio con dereito a sufraxio activo nas eleccións municipais. O acordo de incoación do expediente conterá a designación dun concelleiro ao que, coa asistencia do secretario xeral, corresponderá a función de instruír e tramitar o expediente de xustificación de méritos e circunstancias, con inclusión de cantas informacións, probas ou dilixencias se necesiten para que os servizos, feitos ou actuacións consten fehacentemente. O instructor poderá interesar o ditamen, opinión ou asesoramento de outras persoas, entidades, empresas, organismos ou Corporacións, ó fin de completar cantos elementos de xuízo requira o caso. Cando algunha opinión, dato, informe ou consello se emita con carácter reservado, o instructor gardará segredo e impedirá calquera divulgación ou indiscreción. Ultimado o expediente, o concelleiro instructor elevará proposta á Comisión Informativa Municipal correspondente, quen emitirá dictame, inspirado en severo criterio e baseado no valor certo dos méritos plenamente xustificados e proporá ó Pleno Municipal a concesión ou denegación do honor ou distinción. Tamén poderá o instructor propoñer o outorgamento de condecoración diversa da solicitada, razoando debidamente no seu dictame os fundamentos de tal proposta. O Pleno Municipal, á vista do expediente e do dictame a que se refire o artigo anterior, adoptará acordo definitivo polo seguinte número de votos favorables: Para o nomeamento do Fillo Predilecto ou Adoptivo, maioría absoluta do número legal de membros da Corporación. Para o outorgamento da Medalla de Ouro, maioría simple do número de legal membros da Corporación. Previo expediente que se instruirá coas mesmas características e garantías que para o outorgamento do honor ou condecoración, a Corporación poderá revocar o acto de concesión á persoa ou Entidade galardoada, se esta modifica profundamente a súa anterior conducta e os seus actos posteriores o fan indigno de figurar entre os galardoados. A concesión de distincións honoríficas e condecoracións, unha vez acordada polo Pleno Municipal, publicarase no Boletín Oficial da Provincia. A entrega e imposición dos correspondentes títulos e distintivos efectuarase polo Sr. Alcalde-Presidente, en acto solemne que se celebrará no Salón de Sesións do Pleno da Casa Consistorial, ó que asistirá a Corporación en Pleno, e ó que, cando a trascendencia do galardón o requira, invitarase a autoridades e representacións. Co emblema ou distintivo entregarase ó interesado unha credencial ou título, en pergamiño, no cal se faga constar o nome e apelidos, resumen dos feitos, méritos ou servizos determinantes da concesión e breve reseña do acordo de outorgamento. Pola secretaría xeral do Concello deberá levarse un rexistro de condecoracións e distincións honoríficas outorgadas pola Corporación, o cal denominarase Libro de Honra e Distincións, e compoñerase de tres seccións numeradas, cuxos títulos serán os correspondentes ás tres clases de distincións que se determinan no artigo 1º deste Regulamento. En cada unha desas seccións inscribiranse, respectivamente, e por orde cronolóxico, os nomes de cada unha das persoas ou entidades premiadas, a data do acordo correspondente, e un breve resume de méritos e servizos que motivaran a concesión. Unidos ó Libro de Honra e Distincións do Municipio custodiaranse os expedientes instruídos para a concesión de honores e condecoracións. Coa entrada en vigor do presente Regulamento queda derrogado o de data 00/00/00. Este Regulamento foi aprobado polo Pleno da Corporación en sesión ordinaria, de data 29 de xuño de 2010, entrado en vigor logo de que se publique integramente o seu texto no BOP e transcorra o prazo de quince días a que se refiren os artigos 70.2 e 65.2 da Lei 7/1985, de 2 de abril, reguladora das bases do réxime local, e permanecerá en vigor ate a súa modificación ou derrogación expresa.